jkorsvik/nowiki_second_scrape_merged huggingface dataset:
Yuan Muzhi

Yuan Muzhi (kinesisk: 袁牧之, pinyin: Yuán Mùzhī, egentlig Yuan Jialai; født 3. mars 1909 i Ningbo i provinsen Zhejiang i Kina; død 30. januar 1978 i Beijing) var en kinesisk skuespiller, dreiebokforfatter og filmregissør. Som skuespiller fikk han tilnavnet «Mannen med de tusen ansikter».


== Liv og virke ==


=== Bakgrunn ===
Som tiåring spilte han hovedrollen i Tsjekhovs Onkel Vanja på skolen. 


=== Kinofilm ===
Fra 1930 var han virksom i venstreorienterte teatergrupper. I 1934 begynte han i det venstreaktivistiske filmselskapet Diantong, der han allerede samme år opptrådte i Ying Yunweis film Taoli Jie (På fersken- og plommeslang), som han også hadde skrevet dreieboken for. Filmen er sosialkritisk og handler om arbeidsbetingelsene i 1930-årenes Kina. I 1935 hadde Yuan Muzhi sin regidebut med Dushi fengguang (Bylandskap), en musikal. 
En annen viktig film for Diantong ble hans Fengyun ernü (Sønner og døtre i stormtider) (1935), der han er en av de to sangere i filmsangen De frivilliges marsj, som senere ble Folkerepublikken Kinas nasjonalsang.
Etter at Diantong ble stengt ned etter statlige intervensjoner på grunn av dens politiske tendens, ble Yuan i 1936 ansatt i filmselskapet Mingxing. Etter å ha spilt i nok en film med regissør Ying Yunwei, skrev og regisserte Yuan Muzhi i 1937 den kinesiske filmklassikeren Malu tianshi (Gateengler). Hovedrollene i denne filmen, som regnes som noe av det aller ypperste fra «annen generasjon innen kinesisk film», ble spilt av sangerne Zhou Xuan og Zhao Dan. Filmen markerte også det avsluttende kapittelet i «den kinesiske films gullalder» i 1930-årene, før kunstnerne ble nødt til å trekke inn i Shanghais internasjonale bosetting og filmstudioene kom inn i områder under japansk kontroll. 
Under den andre kinesisk-japanske krig dro Yuan Muzhi til kommunistenes nasjonale base i Yan'an i det nordlige Kina og fortsatte der med sitt venstreorienterte teaterarbeid.
I 1940 ble han medlem av Det kinesiske kommunistiske parti. Under hans ledelse oppstod i 1946 filmstudiet Dongbei i Mandsjuria. Fra 1949 var Yuan Muzhi sjefsregissør i kulturministeriets filmbyrå.
Yuan var også medlem av Den nasjonale folkekongress (1. kongress) og av Det kinesiske folks politisk konsultative konferanse (3. konferanse).


== Referanser ==


== Eksterne lenker ==
(en) Yuan Muzhi på Internet Movie Database 
(en) Yuan Muzhi hos The Movie Database 
Om Malu tianshi
Åsane Musikklag

Åsane Musikklag er et amatørkorps stiftet som Eidsvåg Musikklag 7. juni 1904. Det er det eneste janitsjarkorpset for voksne i bydelen Åsane i Bergen, og korpset øver på Blokkhaugen skole. Det er rundt 20 aktive medlemmer i Åsane Musikklag.
Korpset deltar i konkurranser som NM for janitsjarkorps. I NM 2012 kom Åsane på sjetteplass i tredje divisjon.


== Eksterne lenker ==
Offisielt nettsted
Cheng Bugao

Cheng Bugao (kinesisk: 程步高, pinyin: Chéng Bùgāo; født 1893 eller 1898 i provinsen Zhejiang i Kina, død juni 1966 i Hongkong) var en kinesisk filmregissør.
Cheng studerte ved Zhendan-universitetet i Shanghai og skrev regelmessig for avisene om film. Uten annen faglig bakgrunn hadde han i 1924 sin regidebit. I 1928 gikk han til filmselskapet Mingxing, da ledet av Zhang Shichuan, og ble snart en av studiets fremste regissører. Han arbeidet der til 1937.  Blant hans fremste filmer regnes Chun can (Spring Silkworms, 1933), Kuang liu (Wild Torrents) og Xinjiu Shanghai (Old an New Shanghai, 1936). 
Chengs filmer er kjent for sin kritiske skildring av samfunnsforholdene.
Etter krigen slo han seg ned i Hongkong og arbeidet der med upolitiske filmer. Han gikk i pensjon i 1962.


== Eksterne lenker ==
(en) Cheng Bugao på Internet Movie Database 
(en) Cheng Bugao hos The Movie Database
Adıyaman

Adıyaman (på kurdisk Semsûr) er en by i sørøstre Anatolia i Tyrkia. Den er administrasjonssenter for provinsen Adıyaman og hadde 211 789 innbyggere på slutten av 2011. Byen er samtidig hovedby for et av provinsens distrikt, Merkez.
Adıyaman het før 1926 Hısn-ı Mansur eller Hüsnü Mansur, "Mansurs borg", etter kalif Al-Mansur som regjerte i Bagdad mellom 754 og 775. Det kurdiske navnet Semsûr kommer trolig av det. Navnet Adıyaman kommer enten fra Vadi i Leman, "vakker dal", eller av Yedi Yaman, "de tapre sju", etter en historie om sju sønner som ødela sin fars avgudsbilde og siden ble drept av faren.


== Klima ==
dıyaman har et steppeklima. Somrene er veldig varmt og veldig tørt. Temperaturene kan nå 40 °C midt på sommeren de fleste årene. Den høyeste noterte teperaturen er 45,3 °C den 30. juli 2000. Vintre i Adıyaman er kjøle/kalde og ofte med snø. Den laveste målte temperaturen er −10 °C den 23. februar 1985.


== Referanser ==


== Eksterne lenker ==
www.adiyaman.gov.tr
Shi Dongshan

Shi Dongshan (kinesisk: 史东山; pinyin: Shǐ Dōngshān; borgerlig navn: Kuang Shao; født 29. desember 1902 i Haining i provinsen Zhejiang i Kina; død 23. februar 1955) var en kinesisk filmregissør.
Han begynte i filmbransjen i 1920-årene, blant annet som skuespiller. Hans regidebut kom i 1925. Til 1930 hadde han redigert en rekke filmer, for det meste spenningsfilmer. For filmstudiet Lianhua spilte han under navnet «Tomsie Sze» romansen To stjerner i Melkeveien (Yinhe Shuangxing) med Jin Yan. I 1930-årene ble Shi influert av venstreorientrete filmfolk og laget etter den japanske innmarsj i landet patriotiske motstandsfilmer som Gongfu Guonan («Sammen for landets redning») (1932), Renzhi Chu («Menneskets begynnelse») (1935) og Qingnian Jinxingqu («Ungdommens marsj») (1937). Shi arbeidet deretter i en teatergruppe i Chongqing. 
Etter krigen vendte han tilbake til fimmetropolen Shanghai og laget i 1947 sin viktigste film, Ba qian li lu yun he yue (八千里路云和月, «Fire tusen li under sky og måne». Den er autobiografisk preget og har som tema motstanden mot japanerne sett fra en venstreorientert teatergruppe. Filmens heltinne er studenten Lingyu, spilt av Bai Yang.
Hans siste film ble Xin er nu ying xiong zhuang («En historie om nye helter», 1951).
Shi Dongshan døde ved selvmord.


== Referanser ==


== Eksterne lenker ==
(en) Shi Dongshan på Internet Movie Database 
(en) Shi Dongshan på AllMovie 
(en) Shi Dongshan hos The Movie Database 
Filmografi
Shi Dongshan i cnmdb.com (med foto)
Shi Guangsheng

Shi Guangsheng (kinesisk: 石廣生; født i september 1939 i Changli i provinsen Hebei i Kina) er en kinesisk kommunistisk politiker. Han var fra 1998 til 2003 handelsminister i Folkerepublikken.


== Referanser ==


== Eksterne lenker ==
(en) Shi Guangsheng hos China Vitae
Popular Front for the Liberation of the Occupied Arabian Gulf

Popular Front for the Liberation of the Occupied Arabian Gulf (arabisk: الجبهة الشعبية لتحرير الخليج العربي المحتل‎, forkortet PFLOAG), senere kalt Popular Front for the Liberation of Oman and the Arab Gulf (arabisk: الجبهة الشعبية لتحرير عُمان والخليج العربي‎), var en marxistisk og nasjonalistisk revolusjonær arabisk bevegelse i Oman. Organisasjonen ble grunnlagt i 1968 som etterfølgeren av Dhofar Liberation Front for å kjempe for et selvstendig Dhofar. I august 1969 vant PFLOAG en seier når de erobret byen Rakhyut.I 1974 ble organisasjonen delt opp i to separate deler - Popular Front for the Liberation of Oman og Popular Front for the Liberation of Bahrain, hvor de to delene som navnene tilsier opererte i hver sine land. PFLOAG nådde toppen av sin styrke under Dhofar-opprøret, men ble omsider slått etter en iransk intervensjon som lyktes i å slå ned opprøet innen 1975.


== Referanser ==
Popular Front for the Liberation of Oman

Popular Front for the Liberation of Oman (arabisk: الجبهة الشعبية لتحرير عُمان – al-Jabha al-Sha'abiya li-Tahrīr 'Uman, PFLO) var en marxistisk og nasjonalistisk revolusjonær arabisk bevegelse i Oman. Organisasjonen ble opprettet i 1962 for å bekjempe det omanske sultanatet, og begynte sin væpnede kamp tre år senere. Organisasjonen led til slutt et militært nederlag etter at Iran intervenerte under Dhofar-opprøret, som innen 1975 var blitt slått ned. Siden har organisasjonen fungert som et politisk parti, og heter idag People's Democratic Front of Oman (al-Jabhah al-Sha'abiyah al-Dimuqratiyah al-'Umaniyah, PDFO).


== Kilder ==
Omania.net discussion board (in Arabic)
Nadyelfikr.net discussion board (in Arabic)
Dhofar Rebellion in Oman 1964-1975 Arkivert 30. oktober 2002 hos Wayback Machine., OnWar.com, December 16, 2000
Tåtten om Torvard Kråkenebb

Tåtten om Torvard Kråkenebb (norrønt Þorvarðar þáttr krákunefs) er en tått, en kort islendingesaga fra 1200-tallet. Historien foregår i Norge og Island på 1000-tallet og handler om Torvard fra Vestfjordene og hans reise til Norge, hvor han møter kong Harald Hardråde og kongens svoger Øystein Orre. Sagaen har blitt sammenlignet med tåtten om Audun fra Vestfjordene og blitt beskrevet som «another didactic tale about an Icelander bearing a generous
gift to a foreign king».Torvard reiser til Norge, hvor han ønsker å forære et seil til kong Harald. Kongen avslår gaven, og viser til at han tidligere har fått et dårlig seil fra en annen islending. Øystein Orre tar imidlertid imot gaven, inviterer Torvard hjem til seg på Giske, og gir ham tre gaver. Til sist må også kongen erkjenne at seilet fra Torvard er førsteklasses.
Tåtten er kjent fra håndskriftene Flateyarbok og Morkinskinna. Det er oversatt til norsk i fembindsverket Islendingesagaene, 2014.


== Referanser ==

Eksterne lenkerheimskringla.no, dansk fulltekst
Tåtten om Romund Halte

Tåtten om Romund Halte (Hrómundar þáttr halta) er en tått, en kort islendingesaga fra 1200-tallet. Historien foregår i Hrútafjörðr på 900-tallet og handler om Romund og hans venner i kamp med tyvaktige norske handelsmenn. 
En gruppe på tolv norske handelsmenn kommer til Hrútafjörðr, og oppfører seg uvennlig. Romund mistenker dem for å ha stjålet og slaktet fire hester, og reiser sak mot dem på tinget. De blir dømt og hevner seg ved å angripe Romunds gård. Romund feller seks av dem, men blir selv drept. Alle nordmennene dør, noen i striden og de siste i et forlis. Romunds sønn Hallstein overlever og kjemper siden sammen med kong Olav Tryggvason på «Ormen Lange».
Tætten er kjent fra Den større saga om Olav Tryggvason, slik denne gjengis i håndskriftet Flateyjarbók. Historien er også gjengitt i Landnåmabok, hvor det gjengis flere vers enn de tre som tåtten inneholder. Dette tyder på at den kjente versjonen av fortellingen er en forkortet versjon av en tapt lengre original. Oversatt til norsk av Bergsveinn Birgisson og Bernt Ø. Thorvaldsen i fembindsverket Islendingesagaene, 2014.


== Referanser ==


== Eksterne lenker ==

heimskringla.no, dansk fulltekst
CorelDRAW

CorelDRAW er et vektorbasert tegneprogram designet for å redigere to-dimensjonale bilder og illustrasjoner.
CorelDRAW selges oftest som en del av en pakke, kalt CorelDRAW Graphics Suite.


== Eksterne lenker ==
(en) Offisielt nettsted 
(en) CorelDraw – kategori av bilder, video eller lyd på Commons 
http://www.corel.com/corel/index.jsp
Sprint-NM på skøyter 1972

Sprint-NM på skøyter 1972 ble avholdt på Hamar stadion på Hamar 18. og 19. desember 1971.Teknisk arrangør var Hamar Idrettslag.
Dette var det tredje offisielle Norgesmesterskapet i sprint i hurtigløp på skøyter for herrer, og hvor Per Bjørang, Oslo IL tok sin første norske sprint-tittel. Det var samtidig andre gang at damene hadde sitt mesterskap i sprint på skøyter. Her var det Sigrid Sundby, Arbeidernes SK som vant.


== Mesterskapsrekorder ==


== Sammenlagt damer senior ==
MR = Mesterskapsrekord
mr = Mesterskapsrekord tangering
f = med fall


== Sammenlagt herrer senior ==
NR = Norsk rekord
MR = Mesterskapsrekord
mr = Mesterskapsrekord tangering
f = med fall
dns = did not start = ikke startet


== Kilder ==
Eng, Trond og Teigen, Magne, red. (2005). «Kvinner, Senior – Sprint». Norske Mesterskap på skøyter 1894–2005 (norsk) (3 utg.). Askim / Veggli. s. 86. Arkivert fra originalen 26. juli 2017. Besøkt 18. mai 2012. CS1-vedlikehold: Flere navn: redaktørliste (link)
Eng, Trond og Teigen, Magne, red. (2005). «Menn, Senior – Sprint». Norske Mesterskap på skøyter 1894–2005 (norsk) (3 utg.). Askim / Veggli. s. 42. Arkivert fra originalen 26. juli 2017. Besøkt 18. mai 2012. CS1-vedlikehold: Flere navn: redaktørliste (link)


== Eksterne lenker ==
(en) Sprint-NM på skøyter 1972, Senior damer – Resultatoversikt på SpeedSkatingNews.info.
(en) Sprint-NM på skøyter 1972, Senior herrer – Resultatoversikt på SpeedSkatingNews.info.
Gunnar Erstad

Gunnar William Erstad (født 26. mars 1929, død 23. april 2012) var en norsk lektor og lærebokforfatter. Han vokste opp i Langesund og studerte historie, matematikk og engelsk ved Universitetet i Oslo. Han arbeidet som lektor ved Sinsen gymnas og Hartvig Nissens skole. 
I 1969 ble han lærebokforfatter i matematikk for Aschehoug forlag, hvor han samarbeidet med Ivar Bjørnsgård. Etter hvert kom også Odd Heir og Hans Bie Lorentzen med i samarbeidet. Læreverket ble revidert flere ganger, og Gunnar Erstad var aktiv i arbeid med lærebøker til 2009. I 1984 ble han sammen med Ivar Bjørnsgård tildelt William Nygaards legat.


== Kilder ==
Reidunn Guldal, Dag-Erik Møller og Fred Alvad: Nekrolog i Aftenposten 16. mai 2012 side 55


== Eksterne lenker ==
Forfatterside hos Aschehoug forlag Arkivert 22. september 2013 hos Wayback Machine.
Ivar Bjørnsgård

Ivar Bjørnsgård (født 16. mai 1928, død 1. april 2012 i Østre Gausdal) var lektor med matematikk hovedfag, fysikk og mekanikk og lærebokforfatter. Han underviste i 20 år i videregående skole. I 1973 ble han rektor på Lena videregående skole og fra 1982 til 1994 var han rektor på Gausdal videregående skole. Han var medlem av Gymnasrådet, Forsøksrådet for skoleverket og Rådet for videregående opplæring. Fra 1972 var han lærebokforfatter i matematikk for Aschehoug forlag sammen med Gunnar Erstad. I 1984 fikk han sammen med Gunnar Erstad William Nygaards legat.


== Kilder ==
Forfatterside hos Aschehoug forlagDødsannonse i Aftenposten
Gymnasrådet

Gymnasrådet var et rådgivende organ for Kirke- og undervisningsdepartementet. Rådet ble opprettet 1. januar 1965 ved en sammenslåing av Undervisningsrådet og Undervisningsnemnda for handelsgymnas.  Gymnasrådet hadde tilsyn med den høyere skolen og ansvaret for avgangsprøvene, bl.a. examen artium. Rådet holdt til i Oslo. Det ble nedlagt via sammenslåing med Yrkesopplæringsrådet for håndverk og industri, Fagopplæringsrådet for handel og kontor og Sjømannsskolerådet til Rådet for videregående opplæring 31. desember 1975.


== Arkiv ==
Arkivet etter Gymnasrådet fra perioden 1943-1977 finnes i Riksarkivet.


== Eksterne lenker ==
Artikkel hos Forvaltningsdatabasen
(no) Arkiv etter Gymnasrådet på Arkivportalen
Gríms þáttr Grímstungu

Gríms þáttr Grímstungu («Tåtten om Grim fra Grimstunga») er en tått, en kort islendingesaga som først ble nedskrevet av Gunnar Pálsson i 1773. Historien foregår i Vatnsdal i landnåmstiden og handler om landnåmsmannen Grim


== Referanser ==
Rhenen

Rhenen er en kommune og en by i provinsen Utrecht i Nederland. Byen ligger på nordbredden av Nederrijn. Kommunen hadde 19 073 innbyggere per 1. februar 2012, og et areal på 42,99 km² (herav 1,28 km² vann).


== Referanser ==


== Eksterne lenker ==
(nl) Offisielt nettsted 
(en) Rhenen – kategori av bilder, video eller lyd på Commons 
Kart over Rhenen Arkivert 30. september 2007 hos Wayback Machine.
Gauldal prosti

Gauldal prosti er et tjenestedistrikt i Nidaros bispedømme i Den norske kirke. Prosten har sete i Støren hvor Støren kirke er prostikirke.
Prostiet omfatter kommunene Holtålen, Melhus, Oppdal, Rennebu og Røros i tillegg til tettstedet Støren i Midtre Gauldal i Trøndelag fylke.
Prostiet er inndelt i sogn (menigheter), som er den minste og grunnleggende enheten i Den Norske kirke. Tidligere var det også inndelt i prestegjeld, men disse ble faset ut på begynnelsen av 2000-tallet.						
De ansatte i kirken er enten ansatt av sognet gjennom kirkelig fellesråd, eller i prostiet. De fleste prestene er ansatte i prostiet, og har tjenesten sin knyttet til et eller flere sogn.			


== Fellesråd og sogn i Gauldal prosti ==
Holtålen kirkelige fellesråd
Haltdalen sogn
Hessdalen sogn
Ålen sogn
Melhus kirkelige fellesråd
Flå sogn
Horg sogn
Hølonda sogn
Melhus sogn
Oppdal kirkelige fellesråd
Fagerhaug sogn
Lønset sogn
Oppdal sogn
Rennebu kirkelige fellesråd
Berkåk sogn
Innset sogn
Rennebu sogn
Røros kirkelige fellesråd
Brekken sogn
Glåmos sogn
Hitterdalen sogn
Røros sogn
Støren kirkelige fellesråd
Budal sogn
Singsås sogn
Soknedal sogn
Støren sogn


== Historikk ==
Ved kgl. res. av 20. april 1911, ble de to Dalenes prostier organisert i tre nye: Gauldal, Orkdal og Strinda prostier.
Den 1. januar 2000 overtok Gauldal prosti to prestegjeld fra Orkdal prosti.


=== Prestegjeld ===
Fra Søndre Dalernes prosti 1911:

Støren
Holtaalen
RøraasFra Nordre Dalernes prosti 1911:

MelhusFra Orkdal prosti år 2000:

Oppdal
Rennebu


=== Tidligere prestegjeld og sogn ===
Inndeling i prestegjeld før disse ble utfaset:

Støren:
Støren sogn
Singsås sogn
Budal sogn
Soknedal sogn
Røros:
Røros sogn
Brekken sogn
Hitterdalen sogn
Glåmos sogn
Haltdalen:
Haltdalen sogn
Ålen sogn
Hessdalen sogn
Melhus:
Melhus sogn
Horg sogn
Flå sogn
Hølonda sogn
Oppdal:
Oppdal sogn
Fagerhaug sogn
Lønset sogn
Rennebu:
Rennebu sogn
Innset sogn
Berkåk sogn


== Se også ==
Liste over kirker i Norge etter kommune


== Referanser ==


== Kilder ==
Om Gauldal prosti på nettsiden til Den norske kirke
Thiene

Thiene er en by og kommune i provinsen Vicenza i Italia. Byen, som ble grunnlagt i romersk tid, ligger rundt 75 km vest for Venezia og 200 km øst for Milano. Kommunen har et innbyggertall på 23927 (2013), og et areal på 19,7 km².


== Befolkningsutvikling ==


== Referanser ==


== Eksterne lenker ==
Offisielt nettsted 
(en) Thiene – kategori av bilder, video eller lyd på Commons  (italiensk)
Zhang Zuoji

Zhang Zuoji (forenklet kinesisk: 张左己; tradisjonell kinesisk: 張左己; pinyin: Zhāng Zuǒjǐ; født i januar 1945 i fylket Bayan i provinsen Heilongjiang i Kina, død 11. juni 2021) var en kinesisk kommunistisk politiker. Han har tidligere vært guvernør for provinsen Heilongjiang. Han er ble i mars 2008 direktør for Det kinesiske folks politisk konsultative konferanses økonomiske komite.Zhang ble medlem av kommunistpartiet i juni 1972. Han har utdannelse i russisk fra Heilonguniversitetet. I august 1991 ble han utnevnt til viseborgermester av Xi'an, i Shaanxi. I februar 1993 ble han assisterende arbeidsminister. Fra november 1994 til 1998 var han vise generalsekretær Folkerepublikken Kinas statsråd. Fra mars  1998 til mars 2003 var han arbeidsminister. I mars 2003 ble han visesekretær for partikomiteen for Heilongjiang og måneden etter viseguvernør og funderende guvernør av provinsen. Han ble så ordinær guvernør of tjente i det embedet til desember 2007.


== Referanser ==


== Eksterne lenker ==
(en) Zhang Zuoji hos China Vitae
Utrechtse Heuvelrug

Utrechtse Heuvelrug er en kommune i provinsen Utrecht i Nederland. Den ble opprettet 1. januar 2006 gjennom en sammenslåing av de tidligere kommunene Amerongen, Doorn, Driebergen-Rijsenburg, Leersum og Maarn.


== Eksterne lenker ==
Offisielt nettsted 
Offisielt nettsted 
(en) Utrechtse Heuvelrug – kategori av bilder, video eller lyd på Commons 
(en) Utrechtse Heuvelrug – galleri av bilder, video eller lyd på Commons
Saldus

Saldus er en by i Saldus fylke vest i Latvia. Byen fikk byrettigheter i 1917. Før Latvias selvstendighet i 1918 var byen også kjent under sitt tyske navn Frauenburg. Byen hadde 11 479 innbyggere i 2016.

		
		
		


== Referanser ==


== Eksterne lenker ==
Offisielt nettsted 
(en) Saldus – kategori av bilder, video eller lyd på Commons 
Byens nettpresentasjon
Tone Biermann

Tone Biermann-Rieth (født 28. juli 1953) er en norsk tidligere skøyteløper som representerte Norge i Sprint-VM i 1971. Nasjonalt representerte hun Oslo Idrettslag. Hun er en yngre søster av skøyteløperen Kirsti Biermann.


== Personlige rekorder ==


== Internasjonale mesterskap ==
Sprint-VM på skøyter (deltatt 1 gang)

Inzell 1971.beste resultat 24.-plass sammenlagt i Inzell 1971.


== Eksterne lenker ==
(en) Tone Biermann – Speedskatingbase.eu 
(en) Tone Biermann – SpeedSkatingNews.info 
(en) Tone Biermann – SpeedSkatingStats.com 
(en) Tone Biermann – TheSports.org 
(en) Profil på The-Sports.org (mesterskapsresultater)
Orahovac

Orahovac eller Rahovec (albansk:Rahovec, Rahoveci; Serbisk:Ораховац, Orahovac; Tyrkisk:Rahofça) er en by i regionen Prizren i den sørlige delen av Kosovo. Byen grenser til Suhareke, Malisheve og Prizren. Det bor ca. 25,000 mennesker i selve byen og rundt 55,000 i hele kommunen. I Kosovokrigen kom det et serbisk angrep på byen. Kampen i Orahovac var en av de hardeste kampene i krigen.
Molly Hatchet

Molly Hatchet er et amerikansk southern rock-band som ble etablert i 1975. De er kanskje mest kjent for sangen Flirtin' with disaster som ble utgitt i 1979. Bandet ble startet av Dave Hlubek og Steve Holland. Per 2012 hadde bandet gitt ut 14 album.


== Eksterne lenker ==
(en) Offisielt nettsted 
(en) Molly Hatchet på Apple Music 
(en) Molly Hatchet på Discogs 
(en) Molly Hatchet på MusicBrainz 
(en) Molly Hatchet på Spotify 
(en) Molly Hatchet på Songkick 
(en) Molly Hatchet på Last.fm 
(en) Molly Hatchet på AllMusic 
(en) Molly Hatchet på Twitter 
(en) Molly Hatchet på Facebook
Cecilie Funnemark

Cecilie Funnemark (født 29. juni 1955), er en norsk tidligere skøyteløper som representerte Norge i internasjonale mesterskap i 1973. Nasjonalt representerte hun Brandbu Idrettsforening.


== Personlige rekorder ==


== Internasjonale mesterskap ==
Sprint-VM på skøyter (deltatt 1 gang)

Oslo 1973.beste resultat 26.-plass sammenlagt i Oslo 1973.EM på skøyter (deltatt 1 gang) 

Brandbu 1973.beste resultat 24.-plass sammenlagt i Brandbu 1973.


== Referanser ==


== Eksterne lenker ==
(en) Cecilie Funnemark – Speedskatingbase.eu 
(en) Cecilie Funnemark – SpeedSkatingNews.info 
(en) Cecilie Funnemark – SpeedSkatingStats.com 
(en) Cecilie Funnemark – TheSports.org BilderSkøytetrikoten til Funnemark brukt i 1972 og 1973 (i 4 bildeversjoner) på www.digitaltmuseum.no
Robinson R22

Robinson R22 er et lett helikopter produsert av Robinson Helicopter. Det er et toseters helikopter som ble produsert av Frank Robinson i 1973, og har vært i produksjon siden 1979. Helikopteret har en motor med et semi-rigid toblads system for hovedrotor og et toblads halerotorsystem. Det er et av verdens mest solgte helikoptere. Mye av årsaken tilegnes dets enkle konstruksjon og lave kostnader. Det er utbredt som treningshelikopter.
Det er bygget flere varianter av helikopteret.


== Referanser ==


== Eksterne lenker ==
R22 Beta II
Friidrett under Sommer-OL 2012 – 100 meter menn

Herrenes 100 meter under Sommer-OL 2012 i London ble avholdt på Olympiastadion 4. og 5. august.


== Format ==
100m konkurransen startet med en innledende runde som var begrenset til de utøverne som har ennå ikke hadde oppnådd målene for kvalifisering. Prosedyrene for denne runden ble bestemt av det endelige antall deltakere.
Konkurransen fortsatte deretter med heat. Antall heat og antall utøvere som gikk videre til neste runde avhenger av antall utøvere som konkurrerer. I hvert heat gikk de raskeste utøverne videre, samt et visst antall av de raskeste taperne på tvers av alle heatene. De påfølgende rundene ble gjennomført på samme måte inntil åtte utøvere stod igjen til finalen.
Trekningen for å bestemme hvilke heat idrettsutøvere skal løpe i bestemmes ut fra seeding basert på tidligere prestasjoner for den første runden, og deretter deres prestasjoner etter det. Dette sikrer at de høyest seedede utøverne ikke blir trukket i samme innledende heat.
I den første runden blir løpernes bane avgjort ved loddtrekning, og i de påfølgende rundene er det avhengig av deres prestasjoner. De høyest seedede utøverne plasseres i de midtre banene.


== Program ==
Alle tider er norsk tid


== Resultater ==


=== Innledende runde ===


==== Heat 1 ====


==== Heat 2 ====


==== Heat 3 ====


==== Heat 4 ====


=== Runde 1 ===


==== Heat 1 ====


==== Heat 2 ====


==== Heat 3 ====


==== Heat 4 ====


==== Heat 5 ====


==== Heat 6 ====


==== Heat 7 ====


=== Semifinaler ===


==== Heat 1 ====


==== Heat 2 ====


==== Heat 3 ====


=== Finale ===


== Referanser ==